b'\n_START_ARTICLE_\nKarmel\n_START_PARAGRAPH_\nKarmel var by i oldtidens konged\xc3\xb8mmet Judea. Det er lokalisert rundt tyve km s\xc3\xb8r for Hebron og rett ved siden som dagens palestinske landsby al-Karmil ligger. Rett ved ligger Karmel, Har Hebron som er en moshav, eller en j\xc3\xb8disk bosetning, og rett i n\xc3\xa6rheten av Bibelens nevnte Karmel, og er s\xc3\xa5ledes oppkalt etter denne. Karmelberget er derimot et fjell i nordvestre delen av Israel som strekker seg inn i Haifa. Det var dette fjellet som profeten Elia ofret p\xc3\xa5 og talte imot Baalsdyrkerne.\n_START_SECTION_\nReferanser i Bibelen\n_START_PARAGRAPH_\nDet er flere referanser til Karmel i Bibelen. Den er nevnt som en by i Judea i F\xc3\xb8rste Samuelsbok 15:12 Det nevnt som et sted hvor kong Saul reiste et monument etter ekspedisjonen mot amelekittene. I Josvas bok 15:55 er Karmel en av de byene som listes opp i Judea. I Josvas bok 25 er Karmel nevnt som hjemmet til Nabal og hans hustru Abigajil som siden ble gift med kong David av Israel.\n_START_SECTION_\nSenere historie\n_START_PARAGRAPH_\nEtter Bar Kokhba-oppr\xc3\xb8ret ble det fjerntbeliggende Karmel benyttet som en romersk garnisonsby. J\xc3\xb8dene i byen ble som ubekvem med den romerske tilstedev\xc3\xa6relsen at det flyttet deres bosetning 2 km s\xc3\xb8r\xc3\xb8st p\xc3\xa5 en h\xc3\xb8ydetopp. Den nye j\xc3\xb8diske bosetningen blomstret fram til h\xc3\xa6ren til Khosrau II av Persia tvang romerne til \xc3\xa5 oppgi Palestina. Den persiske h\xc3\xa6ren ble kort tid etter beseiret av de muslimske styrkene til Rashidunkalfatet. Da markedet for deres vinproduksjon forsvant fikk den j\xc3\xb8diske bosetningen en markant nedgang fram til synagogen ble helt forlatt p\xc3\xa5 800-tallet. Den etterlatte synagogen st\xc3\xa5r fortsatt i den palestinske byen som i dag er kjent som al-Karmil. Det er en av de best bevarte antikke synagoger p\xc3\xa5 Vestbredden._NEWLINE_Den arabiske geografen Al-Muqaddasi beskrev byen i 985 som \xc2\xaben landsby i det ytre omfanget til omr\xc3\xa5det til Hebron i Jund Filastin. Dette er den Karmel som er nevnt i Josvas bok xv.55.\xc2\xbb_NEWLINE_P\xc3\xa5 et tidspunkt i middelalderen flyttet arabere inn i landsbyen. I henhold til Det palestinske sentralbyr\xc3\xa5 for statistikk hadde landsbyen en befolkning p\xc3\xa5 3741 mennesker i 2007._NEWLINE_Det nye j\xc3\xb8diske samfunnet Karmel, Har Hebron ble opprettet i 1980 og har i dag rundt 70 familier.'